যুক্তরাষ্ট্রের দুহাজার বারো সালের প্রেসিডেণ্ট নির্বাচনে রেপাবলিকান দলের প্রার্থীদের নিয়ে আলোচনা
রেপাবলিকান দলের সম্ভাব্য প্রার্থীদের নিয়ে আলোচনা করেছেন সরকার কবীরূদ্দীন ডক্টর আহতেশাম চৌধুরীর সঙ্গে
যুক্তরাষ্ট্রে প্রেসিডেন্ট নির্বাচন হবে ২ হাজার ১২ সালের নভেম্বরে। নির্বাচন নিয়ে ভাবনা-চিন্তা আলোচনা কথাবার্তা ইতিমধ্যেই শুরূ হয়ে গিয়েছে। রেপাবলিকান দলের মধ্যে কে প্রেসিডেণ্ট ওবামার সঙ্গে প্রতিদ্বন্দীতায় ভালো করতে পারবেন বলে মনে হয় – এ নিয়ে বিস্তর বিশ্লেষন-পর্যালোচনা চলছে বিশেষ ক’রে ১৪ জুন নিউ হ্যাম্পশায়ার বিতর্ক আলোচনার পর । ঐ আলোচনার পর যে দুটো নাম সবচেয়ে ওপরে উঠে এসেছে বলে বলা হচ্ছে তা হলো তিন মেয়াদের কংগ্রেস বিধায়ক মিনেসোটার মিশেল বাকম্যান এবং মিনেসোটারই সাবেক গভর্ণর টিম পল্যান্টী। দু’জনই টী পার্টী গোষ্ঠির খুব প্রিয়। ইতোমধ্যে , ম্যাসাচুসেটসের সাবেক গভর্নর মিট রমনী – যিনি কিনা , রেপাবলিকান দলের অগ্রগন্য প্রার্থী ব’লে বিবেচিত, তিনি কিন্তু নিউ হ্যাম্পশায়ার বিতর্কের পর জনপ্রিয়তায় বেশি মাত্রা অর্জন ক’রতে পারে নি । কংগ্রেস প্রতিনিধি পরিষদের সাবেক স্পীকার নিউট গিংগ্র্রীচ রেপাবলিকান দলের প্রেসিডেণ্ট পদপ্রার্থী হতে চান বলে ঘোষণা দেন সপ্তাহ পাঁচ আগে – এবং এক মাসেই রেপাবলিকান সমর্থকদের ভেতর তাঁর জনপ্রিয়তা ৬১ শতাংশ থেকে ৪৩ শতাংশে নেমে গিয়েছে – বিশেষ যে কারনে, তার মধ্যে একটি কর্মী বাহিনী ছেড়ে বহূ লোক চলে যাচ্ছেন বলে বলা হচ্ছে । ইতোমধ্যে, ডেমোক্র্যাট দলিয়দের জন্যে সূখবর যে , প্রেসিডেণ্ট ওবামার জন সমর্থন মাত্রা এখন বেড়ে দাঁড়িয়েছে ৫২ শতাংশে । বিন লাদিন হত্যার পর ১৩ শতাংশ বেড়ে পরবর্তীতে এ মাত্রা কিছু কমে আবার তা বেড়েছে এই ৫২ শতাংশে । বিষয়গুলো নিয়ে আলোচনা হয় ভার্জিনিয়ার রাজনৈতিক বিশ্লেষক ডক্টর আহতেশাম চৌধুরীর সঙ্গে বাংলা বিভাগের সরকার কবীরূদ্দীনের।